सिंधु जल समझौते पर भारत-पाक बातचीत 20-21 मार्च को लाहौर में
नई दिल्ली | सिंधुजल समझौते के विभिन्न पहलुओं पर भारत और पाकिस्तान के बीच लाहौर में 20-21 मार्च को बातचीत होगी। उड़ी आतंकी हमले के बाद भारत ने समझौते पर बातचीत रोक दी थी। इसके छह महीने बाद स्थायी सिंधु आयोग की बैठक हो रही है। सिंधु जल संधि 1960 के तहत वित्त वर्ष में एक बार बातचीत होना अनिवार्य है। इससे पहले मई 2015 में बैठक हुई थी। अनिवार्यता को देखते हुए जारी वित्त वर्ष बीतने को दस दिन शेष रहते बैठक हो रही है। सिंधु जल आयुक्त और विदेश मंत्रालय के अधिकारी इस बैठक में भारत का प्रतिनिधित्व करेंगे।
hin_Deva hin_Deva